ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ
 & ΘΡΗΣΚΕΥΜΑΤΩΝ

ΓΕΝΙΚΗ ΓΡΑΜΜΑΤΕΙΑ ΠΑΙΔΕΙΑΣ & ΘΡΗΣΚΕΥΜΑΤΩΝ

-----

 -----

Βαθμός Ασφαλείας:

ΓΕΝΙΚΗ ΔΙΕΥΘΥΝΣΗ ΣΠΟΥΔΩΝ

ΠΡΩΤΟΒΑΘΜΙΑΣ & ΔΕΥΤΕΡΟΒΑΘΜΙΑΣ

ΕΚΠΑΙΔΕΥΣΗΣ

ΔΙΕΥΘΥΝΣΗ ΦΥΣΙΚΗΣ ΑΓΩΓΗΣ

 Nα διατηρηθεί μέχρι:

 Βαθμ. Προτερ.: **ΕΞ. ΕΠΕΙΓΟΝ**

-----

Ταχ. Δ/νση : Α. Παπανδρέου 37

 151 80 - Μαρούσι

Τηλέφωνο : 210-3443516

FAX : 210-3442210

E-mail : physgram@minedu.gov.gr

 Μαρούσι, 30-09-2015

 Αριθμ. Πρωτ. : 153643 /Δ5

**ΟΠΩΣ ΠΙΝΑΚΑΣ ΑΠΟΔΕΚΤΩΝ**

ΠΡΟΣ:

 KOIN: 1. Περιφερειακές Διευθύνσεις Π.Ε. & Δ.Ε

 της χώρας (Έδρες τους)

 2. Σχολικούς Συμβούλους Π.Ε. & Δ.Ε.

 (μέσω των Περιφερειακών Διευθύνσεων

 Π.Ε. & Δ.Ε. της χώρας)

**ΘΕΜΑ: Διεθνής διαγωνισμός μαθητικής δημιουργίας**

 Σας ενημερώνουμε ότι, με αφορμή τη 2η Πανελλήνια Ημέρα Σχολικού Αθλητισμού, η Διεύθυνση Φυσικής Αγωγής και το Τμήμα Εκπαιδευτικής Ραδιοτηλεόρασης του Υπουργείου Παιδείας, Έρευνας και Θρησκευμάτων διοργανώνουν διεθνή διαγωνισμό μαθητικής δημιουργίας με θέμα: «**Σχολικός Αθλητισμός – Συμμετέχω και μαθαίνω τα Ολυμπιακά Ιδεώδη μέσα από τα Ολυμπιακά και τα Παραολυμπιακά Αθλήματα**».

Συνδιοργανωτές φορείς:

Πρεσβεία της Κυπριακής Δημοκρατίας στην Ελλάδα – Μορφωτικό Γραφείο - Σπίτι της Κύπρου

Ελληνική Ολυμπιακή Επιτροπή

Ελληνική Παραολυμπιακή Επιτροπή

Διεθνής Ομοσπονδία Σχολικού Αθλητισμού (International School Sport Federation – ISF)

Διεθνής Ολυμπιακή Ακαδημία

Διεθνές Κέντρο Ολυμπιακής Εκεχειρίας

Πανελλήνιο Αθλητικό Σωματείο Γυναικών «Καλλιπάτειρα»

Ο διαγωνισμός απευθύνεται σε μαθητές δημόσιων και ιδιωτικών δημοτικών σχολείων, Γυμνασίων και Λυκείων της Ελλάδας, της Κύπρου και της Ομογένειας. Στο διαγωνισμό μπορούν να λάβουν μέρος ομάδες μαθητών της πρωτοβάθμιας και δευτεροβάθμιας εκπαίδευσης (όλων των τάξεων) και πιο συγκεκριμένα:

* ένα μεμονωμένο τμήμα ενός σχολείου
* μια τάξη ενός σχολείου
* μια ομάδα μαθητών από περισσότερα τμήματα ή τάξεις ενός σχολείου

Απαραίτητη **προϋπόθεση** είναι να έχει αναλάβει την παιδαγωγική καθοδήγηση της μαθητικής ομάδας ένας ή περισσότεροι εκπαιδευτικοί της σχολικής μονάδας.

**Σκοπός** του διαγωνισμού είναι να δοθεί στους μαθητές και τις μαθήτριες η ευκαιρία να εκφραστούν δημιουργικά ως προς το θέμα με όποιον τρόπο επιθυμούν.

Μέσω του διαγωνισμού δίνεται η δυνατότητα στους μαθητές και τις μαθήτριες που θα συμμετάσχουν να γίνουν κριτές, μελετητές και ερευνητές των Ολυμπιακών Αρχών, της ισότιμης συμμετοχής στον αθλητισμό, της Δια Βίου Άσκησης και της Αθλητικής Παιδείας γενικότερα, καθώς και του τρόπου που όλα τα παραπάνω, μέσω του σχολικού αθλητισμού, επηρεάζουν την καθημερινότητά μας διαμορφώνοντας αρχές, αξίες και δεξιότητες ζωής.

**Ο διαγωνισμός ξεκινάει στις 5 Οκτωβρίου 2015 και λήγει στις 12 Φεβρουαρίου 2016.**

Έως την καταληκτική του ημερομηνία (σφραγίδα ταχυδρομείου) θα πρέπει να έχουν υποβληθεί τα μαθητικά έργα με συστημένη επιστολή ή courier στην ταχυδρομική διεύθυνση:

***Υπουργείο Παιδείας, Έρευνας και Θρησκευμάτων***

***Τμήμα Εκπαιδευτικής Ραδιοτηλεόρασης***

***Για το μαθητικό διαγωνισμό: «****Σχολικός Αθλητισμός – Συμμετέχω και μαθαίνω τα
Ολυμπιακά Ιδεώδη μέσα από τα Ολυμπιακά και τα Παραολυμπιακά Αθλήματα****»***

***Υπόψη: Καρατσιώρη Μαριάνθη, γραφείο 3004***

***Α. Παπανδρέου 37***

***151 80 – Μαρούσι***

Τα σχολεία που θέλουν να λάβουν μέρος θα πρέπει να εκδηλώσουν ενδιαφέρον συμμετοχής με ένα email στη διεύθυνση ηλεκτρονικού ταχυδρομείου edutv@minedu.gov.gr ως τις **30 Οκτωβρίου 2015.**

**Οι μαθητικές δημιουργίες μπορούν να υποβληθούν ΜΟΝΟ μέσω ταχυδρομείου ή courier. Συγκεκριμένα:**

**1.**Οι **λογοτεχνικού περιεχομένου δημιουργίες** (διηγήματα, μυθιστορήματα, ποιήματα, παραμύθια, δοκίμια, εφημερίδες) θα σταλούν **μέσω ταχυδρομείου (ΠΡΟΣΟΧΗ: και εκτυπωμένες και σε ψηφιακή μορφή** σε ένα cd, dvd ή άλλο ψηφιακό μέσο αποθήκευσης)

**2.Οι μουσικές συνθέσεις** (νότες, στίχοι και τα ηχητικά αρχεία σε mp3**), τα εικαστικά έργα** (φωτογραφημένα ή σκαναρισμένα)**, τα σποτ, οι ταινίες, οι τρισδιάστατες κατασκευές** (φωτογραφημένες), **οι πολυμεσικές παρουσιάσεις και οι φωτογραφίες, θα σταλούν μέσω ταχυδρομείου ΜΟΝΟ σε ψηφιακή μορφή** (σε ένα cd, dvd ή άλλο ψηφιακό μέσο αποθήκευσης)

Σε όλες τις δημιουργίες που θα υποβληθούν εκτυπωμένες **σημαντικό είναι να αναγράφονται στην αρχική ή την τελική σελίδα: η σχολική μονάδα, η τάξη, ονόματα μαθητών, ονόματα υπεύθυνων εκπαιδευτικών και η κατηγορία στην οποία διαγωνίζονται (οι κατηγορίες είναι: ποίημα, δοκίμιο, σκίτσο, αφίσα, σποτ, ταινία μυθοπλασίας, φωτογραφία, παραμύθι, διήγημα, ιστοσελίδα, ντοκιμαντέρ, τρισδιάστατη κατασκευή, πολυμεσική παρουσίαση, ζωγραφιά, τραγούδι, εφημερίδα).**

Στα cd, dvd που θα υποβληθούν πρέπει να αναγράφεται η σχολική μονάδα. Όλα τα αρχεία που θα περιλαμβάνονται στο εσωτερικό τους πρέπει να είναι αποθηκευμένα με έναν τρόπο αποθήκευσης (π.χ. 3Δ.ΣΧ.ΑΘΗΝΑΣ\_ΖΩΓΡΑΦΙΑ\_ΔΗΜΗΤΡΙΟΥ\_ΠΑΠΑΔΟΠΟΥΛΟΣ) που θα διευκολύνει τις επιτροπές αξιολόγησης, θα δίνει δηλαδή επαρκή στοιχεία για τη δημιουργία (σχολείο, κατηγορία, μαθητές).

**ΔΕ ΘΑ ΓΙΝΟΝΤΑΙ ΔΕΚΤΕΣ ΥΠΟΒΟΛΕΣ ΕΡΓΩΝ ΜΕΣΩ MAIL**

Τα σχολεία που θα συμμετάσχουν στον διαγωνισμό, **έχουν δικαίωμα να αναρτήσουν τις όποιες δημιουργίες τους στο διαδίκτυο** ακόμη και πριν την ολοκλήρωση της αξιολόγησής τους. Διευκρινίζουμε ακόμη ότι έγγραφη συγκατάθεση των γονέων των μαθητών είναι απαραίτητη προϋπόθεση μόνο για τους μαθητές που παίζουν ως ηθοποιοί στις ταινίες μικρού μήκους ή τα σποτ που προβλέπονται στον διαγωνισμό. Τα έντυπα της έγγραφης συγκατάθεσης (που θα λάβουν τα σχολεία μετά την εκδήλωση ενδιαφέροντος εκ μέρους τους) δε θα σταλούν στην Οργανωτική Επιτροπή του διαγωνισμού, αλλά θα διατηρηθούν στο αρχείο των σχολείων. Τέλος πρέπει να γνωρίζετε ότι δεν έχετε το δικαίωμα χρήσης μουσικής στις ταινίες σας για την οποία υπάρχει ζήτημα πνευματικών δικαιωμάτων παρά μόνο με την άδεια του δημιουργού ή της ΑΕΠΙ. Σημειώνουμε τέλος ότι βεβαιώσεις συμμετοχής (ψηφιακές) θα λάβουν όλες οι σχολικές μονάδες, όλοι οι υπεύθυνοι εκπαιδευτικοί και φυσικά όλοι οι μαθητές.

Τον Απρίλιο του 2016 θα ανακοινωθούν τα αποτελέσματα του διαγωνισμού και οι καλύτερες μαθητικές δημιουργίες θα βραβευθούν σε ειδικές εκδηλώσεις και θα αναρτηθούν στην πλατφόρμα [www.i-create.gr](http://www.i-create.gr) της Εκπαιδευτικής Ραδιοτηλεόρασης.

Για περισσότερες πληροφορίες οι ενδιαφερόμενοι μπορούν να απευθύνονται στο edutv@minedu.gov.gr και στο 210 3443250.

Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ

ΣΠΟΥΔΩΝ Π/ΘΜΙΑΣ ΚΑΙ Δ/ΘΜΙΑΣ ΕΚ/ΣΗΣ

ΑΝΔΡΟΝΙΚΗ ΜΠΑΡΛΑ

Εσωτερική Διανομή:

1. Γραφείο κ. Υπουργού
2. Γραφείο κ. Γενικού Γραμματέα
3. Γενική Διεύθυνση Σπουδών

Π/θμιας και Δ/θμιας Εκ/σης

1. Δ/νση Φυσικής Αγωγής
2. Δ/νση Βιβλιοθηκών, Αρχείων και

Εκπαιδευτικής Ραδιοτηλεόρασης

Τμήμα Εκπαιδευτικής Ραδιοτηλεόρασης

1. Δ/νση Π.Ο.Δ.Ε.Ξ.Μ.Σ.

Τμήμα Σπουδών, Προγραμμάτων,

Οργάνωσης και Μαθητικών Θεμάτων

1. Δ/νση Θρησκευτικής Εκπαίδευσης

Τμήμα Εκκλησιαστικής Εκπαίδευσης και

Θρησκευτικής Αγωγής

1. Δ/νση Ειδικής Αγωγής και Εκπαίδευσης
2. Δ/νση Επαγγελματικής Εκπαίδευσης - Τμήμα Β΄
3. Δ/νση Σπουδών, Προγραμμάτων

και Οργάνωσης Π.Ε. , Τμήμα Γ΄

1. Δ/νση Σπουδών, Προγραμμάτων

και Οργάνωσης Δ.Ε. , Τμήματα Β΄ και Γ΄

**ΠΙΝΑΚΑΣ ΑΠΟΔΕΚΤΩΝ**

1. Διευθύνσεις Π.Ε. & Δ.Ε. της χώρας (Έδρες τους)
2. Σχολικές μονάδες Π.Ε. & Δ.Ε. της χώρας (μέσω των οικείων Διευθύνσεων Π.Ε. & Δ.Ε. της χώρας)
3. Πρεσβεία της Κυπριακής Δημοκρατίας στην Ελλάδα – Μορφωτικό Γραφείο - Σπίτι της Κύπρου
4. Ελληνική Ολυμπιακή Επιτροπή
5. Ελληνική Παραολυμπιακή Επιτροπή
6. Διεθνής Ομοσπονδία Σχολικού Αθλητισμού (International School Sport Federation – ISF)
7. Διεθνής Ολυμπιακή Ακαδημία
8. Διεθνές Κέντρο Ολυμπιακής Εκεχειρίας
9. Πανελλήνιο Αθλητικό Σωματείο Γυναικών «Καλλιπάτειρα»